APSTIPRINU

Ogres novada Izglītības pārvaldes vadītāja vietniece,

Profesionālās ievirzes un interešu izglītības

nodaļas vadītāja Ieva Švēde

2025. gada 3. novembrī

**Vizuālās un vizuāli plastiskās mākslas konkurss**

**“Te sākas mana pasaule”**

**NOLIKUMS**

**MĒRĶIS**

Bērnu un jauniešu kultūras izpratnes un pašizpausmes mākslā lietpratības veicināšana un lokālpatriotisma stiprināšana.

**UZDEVUMI**

1. Veicināt bērnu un jauniešu radošo spēju attīstību un iniciatīvu izteikt sevi ar dažādiem mākslas izteiksmes līdzekļiem.

2. Rosināt darināt/veidot darbus kā prezentācijas priekšmetus par savu dzimto vietu un/vai kultūrvēsturisko novadu.

3. Sekmēt mākslas pulciņu interešu izglītības pedagogu sadarbību un pieredzes apmaiņu.

**ORGANIZATORI**

4. Ogres novada Izglītības pārvalde sadarbībā ar Ogres novada izglītības iestādēm un Valsts izglītības attīstības aģentūra (VIAA).

**DALĪBNIEKI**

5. Izglītības iestāžu interešu izglītības vizuālās un vizuāli plastiskās mākslas programmu audzēkņi.

**Dalībnieka personas datu apstrāde**

6. Dalībnieki tiks fotografēti un filmēti, un fotogrāfijas un audiovizuālais materiāls tiks publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

7. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks tiks fiksēts audio, audiovizuālā un fotogrāfiju veidā un viņa personas dati tiks apstrādāti. Informācija par VIAA veikto personas datu apstrādi ir pieejama: <https://www.viaa.gov.lv/lv/personas-datu-apstrade-valsts-izglitibas-attistibas-agentura> .

**NORISE**

8. Vizuālās un vizuāli plastiskās mākslas konkursā “Te sākas mana pasaule” (turpmāk – konkurss) dalībnieki atspoguļo idejas un skatījumu uz savas skolas/pagasta/novada/pilsētas raksturīgajiem simboliem, tērpiem, rakstiem, sadzīves priekšmetiem, vides objektiem, tradīcijām utt., ietverot tos savos darbos ar mērķi atklāt un popularizēt dzimtās puses un/vai kultūrvēsturiskā novada kultūras un vides vērtības;

9. Konkursa darbi (piem., gleznojums, zīmējums, grafika, suvenīrs, kalendārs, atklātne, karte, vimpelis, dāvinājuma priekšmets, “magnētiņš”, spēle, animācija utt.) kā prezentācijas materiāli var būt izpildīti dažādās vizuālās un vizuāli plastiskās mākslas tehnikās un materiālos, un tie tiek izstādīti izstādes formātā.

10. Konkurss tiek īstenots 2 kārtās:

10.1. **1. kārta** notiek **Ogres novadā 2025. gada 2. februārī;**

**DARBI JĀIESNIEDZ no 26. janvārim līdz 30. janvārim Ogres novada Izglītības pārvaldē** (darba laikā), Brīvības iela 11, Ogre, Ogres pilsēta, LV-5001, pievienojot izdrukātu iesniegto darbu sarakstu - pieteikumu (Pielikums Nr.3).

**Aizpildītu iesniegto darbu sarakstu - pieteikumu** (Pielikums Nr.3) **līdz** **2025. gada 29.janvārim** nosūtīt elektroniski arī Ogres novada Izglītības pārvaldes Interešu izglītības vizuālās un vizuāli plastiskās mākslas jomas metodiķei Simonai Iranovičai, tālr. 25413124, e-pasts: simona.iranovica@onizglitiba.lv .

Darbi, kuri nebūs laicīgi iesniegti (gan klātienē, gan elektroniski) netiks vērtēti.

10.1.1.individuāli var iesniegt ne vairāk kā divus darbus no dažādām interešu izglītības programmām;

10.1.2. pedagogs var iesniegt ne vairāk kā piecus darbus katrā vecuma grupā no vienas interešu izglītības programmas.

10.2. **2.kārta** notiek kultūrvēsturiskajos novados 2026.gada aprīlī:

|  |  |  |
| --- | --- | --- |
| Rīga | 01.04.2026. | Bērnu un jauniešu centrs “Laimīte”, Baltāsbaznīcas ielā 14, Rīga |
| Zemgale | 02.04.2026. | Bauskas Bērnu un jauniešu centrs, Kalnu iela 14, Bauska |
| Pierīga | 14.04.2026. | Ķekavas Mākslas skola, Gaismas iela 17, Ķekava |
| Kurzeme | 15.04.2026. | Tukuma 2. vidusskola, Raudas iela 16, Tukums |
| Vidzeme | 21.04.2026. | Mālpils Mūzikas un mākslas skola, Nākotnes ielā 5, Mālpils |
| Latgale un Sēlija | 22.04. 2026. | Ilūkstes Bērnu un jauniešu centrs, Raiņa iela 33A |

10.2.1. Dalību 2.kārtai piesaka ne vēlāk kā trīs nedēļas pirms attiecīgā kultūrvēsturiskā novada pasākuma, elektroniski nosūtot pieteikuma anketu – darbu sarakstu *(Pielikums Nr. 3)* kultūrvēsturiskā novada organizatoram un VIAA Nemateriālā kultūras mantojuma nodaļas vecākajai ekspertei Sandrai Miezei, tālr.25623067, [sandra.mieze@viaa.gov.lv](mailto:sandra.mieze@viaa.gov.lv).

10.2.2. Kopējo projekta darbu skaitu 2.kārtā nosaka kultūrvēsturiskā novada organizatori:

|  |  |
| --- | --- |
| Rīgas Interešu izglītības metodiskā centra galvenā speciāliste vizuālās un vizuāli plastiskās mākslas jomā Līga Baņķiere | 29769386 [lbankiere@edu.riga.lv](mailto:lbankiere@edu.riga.lv) |
| Ķekavas novada pašvaldības Izglītības, kultūras un sporta pārvaldes vadītājas vietniece Aija Āre | 29345624  [aija.are@kekava.lv](mailto:aija.are@kekava.lv) |
| Bauskas Bērnu un jauniešu centra direktores vietniece administratīvajā jomā Indra Liepa | 26363407 indra.liepa@bauskasnovads.lv |
| Tukuma novada Izglītības pārvaldes speciāliste interešu izglītības jautājumos Baiba Puzule | 28633925  baiba.puzule@tukums.lv |
| Mālpils kultūras centra keramikas studija “Māl-pils” vadītāja Guna Petrevica | 26694851  Gunaallazi@inbox.lv |
| Ilūkstes Mūzikas un mākslas skolas direktore, Ilona Linarte - Ruža | 20283288  skola@imms.lv |

**VĒRTĒŠANA**

11. Mākslas darbu vērtēšana notiek četrās vecuma grupās:

11.1. 1.-3. klašu grupa;

11.2. 4.-6. klašu grupa;

11.3. 7.-9. klašu grupa;

11.4. 10.-12. klašu grupa.

12. Konkursa 1. kārtu vērtē Ogres novada Izglītības pārvaldes izveidota komisija.

13. Konkursa 2. kārtu kultūrvēsturiskajos novados vērtē VIAA izveidota vērtēšanas komisija.

14. Nosacījumi dalībai konkursā un vērtēšana:

14.1. Dalībnieki veido vizuālās un vizuāli plastiskās mākslas darbus, kā arī darbus radošo industriju jomā (individuālos, grupas darbus1 un kopdarbus darbus2) ar nolūku, ka labāko darbu idejas varētu izmantot izglītības iestādes, pašvaldības prezentācijas materiāliem.

14.2. vizuālajā mākslā – zīmējumus3, gleznojumus3, grafikas dažādās tehnikās, kā arī citus divās dimensijās veidotus darbus3– A3, A2 izmērā, grafikas iespiedtehnikās darinātie darbi var būt jebkurā formātā. Darbi nedrīkst būt ierāmēti! Konkursam iesniegto darbu vizītkartes tiek noformētas saskaņā ar Nolikuma pielikumu *(Pielikums Nr. 1).*

14.3. vizuāli plastiskajā mākslā - trīs dimensiju darbus, darbus dažādās tehnikās. Grupu darbus un kopdarbus. Iesniedzot darbus, uz kastes pielīmēt darba fotogrāfiju ar vēlamo darba/darbu izkārtojumu un informāciju par autoru (vārds, uzvārds, izglītības iestāde).

14.4. radošo industriju jomās – datorgrafikas darbus un fotogrāfijas iesniedz uz kvalitatīva foto papīra un noformētus uz kartona, datorgrafika – A4 izmērā, noformēts uz A3. Animācijas nosacījumi: maksimālais garums ir 3 minūtes, MP4, MOV, MPEG4 vai H264 formātā, izšķirtspēja FullHD 1080p (1920x1080) vai HDready – 720p (1280x720); audio vismaz 128kbps; pirms filmas 5 sekunžu kadrs ar nosaukumu, pēc filmas: izglītības iestādes nosaukums, dalībnieka vārds, uzvārds, darba nosaukums, klase, pedagoga vārds, uzvārds, filmas veidošanas gads un cita informācija pēc nepieciešamības, datorrakstā balti burti uz melna fona. QR kods darba skatījumam *(Pielikums Nr.2.).*

1 *Grupas darbs – darbam ir 4 – 7 autori no viena vecuma posma, katram darbam savs autors. Ja darbu veidojuši autori no dažādām klasēm, klašu grupu nosaka pēc vairākuma. Žūrijai pastāv tiesības izvēlēties atsevišķus darbus no grupas darba. Ja darbs tiek izvirzīts apbalvošanai, tā autoriem var tikt piešķirts viens apbalvojums.*

2 *Kopdarbs – viens kopīgs darbs, bet vairāki autori no dažādiem vecuma posmiem. Ja darbs tiek izvirzīts apbalvošanai, tā autoriem tiek piešķirts viens apbalvojums. Dalībai ar konkursu saistītos pasākumos kolektīvā darba autoru skaits var tikt ierobežots. Ja kopdarbu veidojuši autori no dažādām klasēm, klašu grupu nosaka pēc vairākuma.*

*3Anotācija – pie darbiem, kas īpaši raksturo kādu novada vai pilsētas īpašu vietu, lietu, lūgums pievienot anotāciju līdz 3 teikumiem.*

14.5. Vizuālās un vizuāli plastiskās mākslas un radošo industriju darbu vērtēšanas kritēriji:

|  |  |
| --- | --- |
| Darba atbilstība tēmai, nolikuma prasībām | 1-10 |
| Kompozīcija | 1-10 |
| Darba risinājums (krāsa, faktūra, forma, proporcijas, apjoms, materiāls) | 1-10 |
| Piedāvājuma idejas oriģinalitāte | 1-10 |
| Darba kvalitāte | 1-10 |
|  | Max 50 |

14.6. Iesniedzamo darbu skaits uz 2. kārtu:

14.6.1. individuāli var iesniegt ne vairāk kā divus darbus no dažādām interešu izglītības programmām;

14.6.2. pedagogs var iesniegt ne vairāk kā piecus darbus katrā vecuma grupā no vienas interešu izglītības programmas.

**APBALVOŠANA**

15. Saskaņā ar vērtēšanas komisijas vērtējumu, dalībnieki saņem diplomus un pateicības:

I pakāpe – no 45 līdz 50 punktiem,

II pakāpe – no 40 līdz 44,9 punktiem,

III pakāpe – no 30 līdz 39,9 punktiem,

**FINANSĒŠANA**

16. Konkursa 1. kārtu finansē izglītības iestādes, izglītības pārvalde un pašvaldības.

17. No valsts budžeta 42.03. apakšprogrammas „Skolu jaunatnes dziesmu un deju svētki” 2. kārtā finansē vērtēšanas komisijas darbu.

**PROJEKTA VADĪTĀJA:**

VIAA Nemateriālā kultūras mantojuma nodaļas vecākā eksperte Sandrai Miezei, tālr.67350810, [sandra.mieze@viaa.gov.lv](mailto:sandra.mieze@viaa.gov.lv).

**KONTAKTINFORMĀCIJA**

Ogres novada Izglītības pārvaldes Interešu izglītības vizuālās un vizuāli plastiskās mākslas jomas metodiķe Simona Iranoviča, tālr. 25413124, e-pasts: [simona.iranovica@onizglitiba.lv](mailto:simona.iranovica@onizglitiba.lv)

*Pielikums Nr. 1*

VIZĪTKARTE  
(tiek aizpildīta drukātiem latīņu burtiem)

VIZĪTKARTE NR.1\* (jāpielīmē pie darba AIZMUGURĒ)

|  |
| --- |
| AUTORA VĀRDS, UZVĀRDS:……………………………………………….. VECUMS:……. ORGANIZĀCIJA/ IZGLĪTĪBAS IESTĀDE: …………………………………… ADRESE:………………………………………………………………………... KONTAKTTĀLRUNIS:………………………………………………………..... E-PASTS:……………………………………………………………………….... PEDAGOGS:……………………………………………………………………... KONTAKTTĀLRUNIS………………………………………………………….. E-PASTS…………………………………………………………………………. |
| VIZĪTKARTE Nr.2 atlokāma |
| Vieta līmei  AUTORA VĀRDS, UZVĀRDS:  …………………………………………………………  VECUMS: …….  DARBA NOSAUKUMS ...……………………………………………………………...  IZGLĪTĪBAS IESTĀDE…………………………………………………………………  SKOLOTĀJS ...…………………………………………………………….................... |

|  |  |
| --- | --- |
| Vizītkarte Nr.2 atlokāma  Darbu noformēšana:  AIZMUGURĒ pie darba jāpielīmē  VIZĪTKARTE NR. 1 | PIE APAKŠĒJĀS MALAS darba labajā  stūrī jāpielīmē VIZĪTKARTE NR. 2  (domāta izstādei) |

*AIZMUGURE*

|  |  |  |  |  |
| --- | --- | --- | --- | --- |
| |  | | --- | |  | | VIZĪTKARTE Nr.1 | |  | |
| *Vizītkarte Nr. 2 atlocīta.* | | VIZĪTKARTE Nr.2 |

*Pielikums Nr. 2*

**QR kods animācijas skatījumam radošo industriju jomā**

*Animācijas vizītkarte*

Novads/valstspilsēta: \_\_\_\_\_\_\_\_\_\_\_\_\_\_\_\_\_

Izglītības iestāde: \_\_\_\_\_\_\_\_\_\_\_\_\_\_\_\_\_\_\_\_

Pulciņa nosaukums: \_\_\_\_\_\_\_\_\_\_\_\_\_\_\_\_\_\_

Dalībnieku skaits: \_\_\_\_\_\_\_\_\_\_\_\_\_\_\_\_\_\_\_\_

Dalībnieku vecums (klase): \_\_\_\_\_\_\_\_\_\_\_\_\_

Īss idejas apraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Animācijas garums: \_\_\_\_\_\_\_\_\_\_\_\_\_\_\_\_\_\_\_

Pedagogs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

